Publication: Magyar Közlöny
Issue: MK-2000-64 (Year: 2000, Number: 64)
Era: 1990-2004
Section: szóló 1994. évi I. törvény 4. számú Jegyzőkönyvében foglaltaknak megfelelően igazolták,
Paragraph Index: 765

40. rovat: ÁLTALÁNOS BEJELENTÉS/MEGEL ŐZ Ő VÁMKEZELÉS Az áruval/vámáruval kapcsolatban végzett megelőző (utolsó) vámkezelést dokumentáló EV azonosító számát kell ide beírni — törve a hivatkozott aktuális tételsorszámmal. Több előzmény vámkezelési azonosító számát az EVhoz csatolt Betétlapon, Rakományjegyzéken, Konszignáción kell feltüntetni, és a rovatba „KSZ” (Konszignáció szerint), „BSZ” (Betétlap szerint) vagy „RSZ” (Rakományjegyzék szerint) bejegyzést kell alkalmazni. 44. rovat: KÜLÖNLEGES MEGJEGYZÉSEK/BE- NYÚJTOTT OKMÁNYOK, IGAZOLÁSOK ÉS ENGEDÉ- LYEK Ebben a rovatban kell feljegyezni — röviden — a vámkezelésre vonatkozó szöveges kérelmet. Amennyiben a vámkezelést kérő által ismert, ebbe a rovatba kell beírni a vámkezelés elvégzéséhez szükséges, benyújtott okmányok (számla, kiviteli, behozatali engedélyek, állat-, növényegészségügyi bizonyítvány, kezességi nyilatkozat, bankgarancia stb.) típusát és számait. Ha az adatok közlésére a rovat nem elegendő, a felsorolást az EV-hoz csatolt Betétlapon, Rakományjegyzéken, Konszignáción kell folytatni. A P.I. kód rovatba nem szabad írni!

Source: https://magyarkozlony.hu/hivatalos-lapok/63fc842b81df101a2a338fddff88fdaffd339d58/dokumentumok/71864f464d306a3d655dbff967cb35b6aa48fcd0/letoltes